MARIO-WEB	Aguest èsser cride, se’n burle, se botge, lute, amie parracs coma un mainatge petit, pelhòts coma un filosòf; pèsque enes aigües lordes, cace enes escoladèrs, trè alegria dera immondícia, foetège es carrèrs damb era sua loquacitat, flaire e mossègue, fiule e cante, aclame e sorriscle, entone er alleluia damb musica deth Mambrú, salmège toti es ritmes, dès eth De Profundis enquiara Mascarada, trape sense cercar, se’n sap de çò qu’ignòre, ei espartan enquiara avarícia, lhòco enquiara sabença, liric enquiara obscenitat, s’arraulirie en Olimp, se volude enes hiems, e ges caperat d’esteles.